# Hàbitat d'interès comunitari

Un hàbitat d'interès comunitari o HIC és un ecosistema o hàbitat particular, definit per la Unió Europea. La directiva sobre els hàbitats, junts amb la sobre la protecció dels ocells, forma l'eix central de la política europea de protecció de la natura i la xarxa Natura 2000. En l'actualitat hi ha 198 diferents HIC a tota la Unió.
Són dividits en dues categories: prioritaris i no prioritaris. Els prioritaris són aquests que necessiten una atenció particular per a la seva conservació i protecció, en aplicació de la directiva europea del 1997 sobre la conservació dels hàbitats naturals i la flora i fauna selvatges. La descripció de cada HIC es troba al Interpretation manual of European Union habitats. A Catalunya han estat identificats 94 hàbitats d'interés comunitari, dels quals 22 són prioritaris. En col·laboracíó amb la Universitat de Barcelona, s'ha creat la nomenclatura catalana dels hàbitats de Catalunya.

## HIC prioritaris de Catalunya

* Llacunes litorals
* Comunitats halòfiles dels sòls d'humitat molt fluctuant
* Vegetació gipsícola ibèrica (Gypsophiletalia)
* Dunes litorals amb cadequers o savinoses
* Dunes amb pinedes de pi pinyer o de pinastre
* Basses i tolls temporers mediterranis
* Pradells de terraprims i replans de roca, calcícoles o basòfils, de l'Alysso-Sedion albi
* Aiguamolls calcaris amb mansega (Cladium mariscus)
* Fonts petrificants amb formació de travertí (Cratoneurion commutati)
* Formacions pioneres alpines del Caricion bicoloris-atrofuscae
* Boscos de vessants rostos, tarteres o barrancs, del Tilio-Acerion
* Boscos torbosos
* Vernedes i altres boscos de ribera afins (Alno-Padion)
* Pinedes submediterrànies de pinassa (Pinus nigra subsp. salzmannii)
* Boscos oberts de savina arbòria (Juniperus thurifera)
* Teixedes mediterrànies

## Bibliografia

* Per a una adaptació al català de la nomenclatura europea dels HIC: Carreras, J.; Vigo, J. Informe sobre les correspondències entre els hàbitats de catalunya i els hàbitats d'interès comunitari. Conveni 301021/2000 entre el Departament de Medi Ambient de la Generalitat de Catalunya i la Universitat de Barcelona (pdf). Universitat de Barcelona, Desembre 2008, p. 105.
* Versió completa en anglès de la nomenclatura: Interpetation manual of European Union Habitats (pdf) (en anglès). Unió Europea, DG Medi ambient, biodiversitat i natura, 2007, p. 144.
* Per una cartografia dels HIC de Catalunya: «Cartografia dels hàbitats d'interès comunitari a Catalunya 1:50.000 versió 2 (2008-12) (base completa de Catalunya)». Generalitat de Catalunya, Departament de Territori i Sostenibilitat, 2008.

## Referències

* ↑ «The Habitats Directive». European Commission Environment.
* ↑ «Els hàbitats d'interés comunitari (HIC) presents a Catalunya». Generalitat de Catalunya, 2006, actualització 19 novembre 2007. Arxivat de l'original el 2016-03-04. [Consulta: 7 setembre 2015].
* ↑ «Directive 97/62/CE du Conseil du 27 octobre 1997 portant adaptation au progrès technique et scientifique de la directive 92/43/CEE concernant la conservation des habitats naturels ainsi que de la faune et de la flore sauvages» (en francès i altres llengües europees excepte català). Diari Oficial de la Unió Europea, N° L305, 08-11-1997, pàg. 0042 - 0065.
* ↑ Carreras & Vigo, 2008.